POZIV
na sudjelovanje u savjetovanju s javnošću o

NACRTU ODLUKE O MJERAMA POTPORA 
U POLJOPRIVREDI I RURALNOM RAZVOJU NA 
PODRUČJU OSJEČKO-BARANJSKE ŽUPANIJE 
ZA RAZDOBLJE  2027. - 2030. GODINE 
Nacrt Odluke o mjerama potpora u poljoprivredi i ruralnom razvoju na području Osječko-baranjske županije za razdoblje 2027. - 2030. godine (u daljnjem tekstu: Nacrt Odluke) obuhvaća mjere koje će se provoditi do 2030. godine, a radi stvaranja uvjeta za povećanje učinkovitosti poljoprivrednih gospodarstava, unaprjeđenje konkurentnosti proizvodnje i prerade poljoprivrednih i prehrambenih proizvoda, otpornosti poljoprivredne proizvodnje na klimatske promjene, jačanju konkurentnosti poljoprivrednih gospodarstava u ruralnim područjima, kao i drugih strateških ciljeva utvrđenih poljoprivrednom politikom Republike Hrvatske.
Budući da je Nacrt Odluke opći akt kojim se uređuju uvjeti, način te postupak odobravanja potpora poljoprivredi i ruralnom razvoju na području Osječko-baranjske županije i temelji se na Programu mjera potpora poljoprivredi i ruralnom razvoju na području Osječko-baranjske županije za razdoblje 2027. - 2030. godine, a koje su usklađene s uredbama Europske komisije koje uređuju potpore male vrijednosti, sukladno članku 11. Zakona o pravu na pristup informacijama ("Narodne novine" broj 25/13., 85/15. i 69/22.) provodi se postupak savjetovanja sa zainteresiranom javnošću.
 Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta Odluke na internetske stranice Osječko-baranjske županije s mogućnošću sudionika da elektronskom poštom ili u pisanom obliku dostave svoja mišljenja, primjedbe i prijedloge prema na stranicama raspoloživom obrascu. Postupak savjetovanja provest će se u razdoblju od 23. listopada do 23. studenoga 2026. godine. 
Organizator i nositelj postupka savjetovanja je Upravni odjel za poljoprivredu i ruralni razvoj Osječko-baranjske županije.

Pozivamo vas na sudjelovanje u postupku savjetovanja, za koje vam je na raspolaganju utvrđeni Nacrt Odluke i Obrazac sudjelovanja u savjetovanju. 
· Nacrt Odluke o mjerama potpora u poljoprivredi i ruralnom razvoju na području Osječko-   baranjske županije za razdoblje 2027. - 2030. godine  
· Obrazac sudjelovanja u savjetovanju

